OzLabs/hebrew-wiki-articles huggingface dataset:
ראש המטה הכללי (סלובקיה)

ראש המטה הכללי (בסלובקית: Náčelník Generálneho štábu Ozbrojených) הוא הדרג הפיקודי העליון בכוחות המזוינים של סלובקיה. הוא כפוף לשר ההגנה והוא היועץ הצבאי הישיר של ממשלת סלובקיה.
תפקיד רמטכ"ל הצבא הסלובקי נוצר ב-1993 בעקבות פירוק צ'כוסלובקיה, על בסיס מוסד ראש המטה הכללי של צ'כוסלובקיה.

==רשימת ראשי המטה הכללי==
{| class="wikitable"
|-
! width="190" | דיוקן
! width="210" | שם
! width="120" | תחילת כהונה
! width="120" | סיום כהונה
|-
| 105x105 פיקסלים || יוליוס הומאי || 1 בינואר 1993 || 31 באוגוסט 1994
|-
| 105x105 פיקסלים || יוזף טוכיניה || 31 באוגוסט 1994 || 19 באוגוסט 1998
|-
| 105x105 פיקסלים || מריאן מיקלוש || 19 באוגוסט 1998 || 4 בדצמבר 1998
|-
| 105x105 פיקסלים || מילאן צרובסקי || 4 בדצמבר 1998 || 21 בדצמבר 2004
|-
| 105x105 פיקסלים || ליובומיר בוליק || 21 בדצמבר 2004 || 15 בדצמבר 2011
|-
| 105x105 פיקסלים || פטר וויטק || 15 בדצמבר 2011 || 6 במאי 2014
|-
| 105x105 פיקסלים || מילאן מקסים || 6 במאי 2014 || 7 במאי 2018
|-
| 105x105 פיקסלים || דניאל זמקו || 7 במאי 2018 || מכהן
|}

==קישורים חיצוניים==
* 

* [https://www.mosr.sk/nacelnik-generalneho-stabu-ozbrojenych-sil-sr/ מידע באתר משרד ההגנה]

קטגוריה:מפקדי צבאות סדירים בעת החדשה
קטגוריה:סלובקיה: צבא וביטחון
דניאל זמקו

דניאל זמקו (בסלובקית: Daniel Zmeko; נולד ב-5 בספטמבר 1962) הוא גנרל סלובקי המשמש כראש המטה הכללי (מקביל לרמטכ"ל) של הכוחות המזוינים של סלובקיה.

==ביוגרפיה==
זמקו נולד ב-24 בנובמבר 1967 בנובה מסטו אנד ואהום. ב-1982 כשהיה בן 14 הוא החל ללמוד בגימנסיה צבאית. ב-1986 הוא סיים את לימודיו בגימנסיה הצבאית ושנה לאחר מכן התגייס לצבא צ'כוסלובקיה כחייל סדיר. הוא החל ללמוד באקדמיה הצבאית וישקוב עד 1990. לאחר מכן למד בקורס מיוחד עבור קציני המטה הכללי. בין השנים 2001–2002 שרת בקפריסין כמפקד פלוגה בכוח שמירת שלום של האו"ם. ממרץ 2005 עד אוגוסט של אותה שנה שימש כמפקד פלוגת מהנדסים במלחמת עיראק. לאחר מכן חזר לסלובקיה ומונה למפקד הבריגדה הממוכנת ה-2. ב-1 ביולי 2009 מונה לראש מחלקת המבצעים במטה הכללי. לאחר מכן מילא תפקידי ניהול ומטה בכירים במטה הכללי עד 2 במאי 2017 אז מונה למנהל מדור המודרניזציה במשרד ההגנה. ב-26 באפריל 2018 הוא מונה לראש המטה הכללי (מקביל לרמטכ"ל). מינויו ספג ביקורת מצד מספר פוליטיקאים סלובקים שטענו שהוא קודם בדרגות מהר מדי, ואין לו מספיק ניסיון פיקודי.

ב-2022 סיים זמקו קדנציה בת ארבע שנים בתפקיד הרמטכ"ל. ב-4 במאי של אותה שנה חתמה הנשיאה זוזנה צ'פוטובה על צו המאריך את כהונתו של זמקו בקדנציה נוספת בת ארבע שנים.

==קישורים חיצוניים==

* [https://www.kgsr.sk/clenovia-klubu-generalov-sr/genpor-ing-daniel-zmeko-2/ דניאל זמקו] באתר צבא סלובקיה

==הערות שוליים==

קטגוריה:גנרלים סלובקים
קטגוריה:מפקדי צבאות סדירים בעת החדשה: אישים
קטגוריה:סלובקיה: צבא וביטחון
קטגוריה:ילידי 1967
משרד ההגנה (סלובניה)

משרד ההגנה של רפובליקת סלובניה (בסלובנית: Ministrstvo za Obrambo או בראשי תיבות MORS) הוא משרד בממשלה הסלובנית, האחראי על יישום מדיניות הביטחון של סלובניה. בראשו עומד השר, חבר הממשלה. השר העומד בראש המשרד אחראי על ניהולם השוטף של הכוחות המזוינים של סלובניה, כמו גם על גיוסם בשעת הצורך. הוא מדווח ישירות לראש הממשלה. ראש המטה הכללי מדווח ישירות לשר. 

מרג'ן סרץ' מתנועת החירות מכהן כשר ההגנה מאז 1 ביוני 2022.

==קישורים חיצוניים==
* 

קטגוריה:סלובניה: צבא וביטחון
קטגוריה:משרדי ביטחון
קטגוריה:ממשלת סלובניה
תאודור אדמס

תאודור אדמס (1915–1984) היה רב ודוקטור אמריקאי, נשיא הסתדרות הרבנים דאמריקה.

== חייו ==
נולד ב-1915 בעיר בנגור שבמיין להוריו שהיו מהגרים מאירופה. הלך ללמוד בישיבת תורה ודעת בניו יורק והמשיך ללימודי תואר ראשון בישיבה יוניברסיטי עד ל-1936. לאחר מכן, נסמך לרבנות בישיבת רבי יצחק אלחנן בשנת 1938.

בשנת 1950 שימש יו"ר כינוס רבני אמריקה שנערך בשיקגו.

בשנים 1952–1954 שימש כנשיא הסתדרות הרבנים דאמריקה. כיהן גם כנשיא . בשנת 1957 בעודו נשיא מועצת בתי הכנסת פתחה המועצה בהנהגתו בקמפיין שנועד להלחם במידע שגוי על שחיטה יהודית ולהציג את העובדות בפני העם האמריקאי.

בשנותיו המאוחרות קיבל תואר דוקטור בחינוך יהודי והצטרף לצוות של אוניברסיטת טורו.

== ספרו ==
ערך בשנת 1949 יחד עם הרב אשר סירב מדריך למנהגים בחגים שהופץ בשם הסתדרות הרבנים דאמריקה.

==הערות שוליים==

קטגוריה:רבנים אמריקאים
בירם פאיה

בירם פאיה (בצרפתית: Biram Faye; נולד ב-10 במרץ 2000) הוא כדורסלן סנגלי המשחק בעמדת הסנטר בליידה מהליגה הספרדית השנייה בכדורסל.

==קריירה==
פאיה נולד בדקר, בירת סנגל, אך בצעירותו עבר לספרד וגדל במחלקות הנוער של אוניקאחה מאלגה וגראן קנריה. לקראת עונת 2018/19 הושאל לקבוצת הבוגרים של אובילה מהליגה הספרדית השלישית, ובעונה הבאה הושאל לגיפוסקואה באסקט מהליגה הספרדית השנייה בכדורסל ועלה עימה לליגת ה-ACB, הליגה הראשונה במבנה ליגות הכדורסל בספרד.

באוגוסט 2020 חתם בבאסקט ז'ירונה, גם היא מהליגה הספרדית השנייה.

בקיץ 2021, לאחר שלא נבחר בדראפט 2021 ב-NBA, הצטרף לסגל סן אנטוניו ספרס לליגת הקיץ של ה-NBA, ובשלושה משחקים העמיד ממוצעים של 2.7 נקודות בכ-7 דקות למשחק. בעונת 2021/22 שיחק בסיגל פרישטינה הקוסוברית.

באוגוסט 2022 חתם לשלוש עונות בבני הרצליה. בפברואר 2023 הושאל לליידה מהליגה הספרדית השנייה.

==קישורים חיצוניים==

*[https://basket.co.il/player.asp?PlayerId=13109 פרופיל], באתר מנהלת ליגת העל בכדורסל
*[https://www.fiba.basketball/en/player/215988/Biram-Faye פרופיל], באתר פיב"א

==הערות שוליים==

קטגוריה:כדורסלנים סנגלים
קטגוריה:כדורסלני באסקט ז'ירונה
קטגוריה:כדורסלני סיגל פרישטינה
קטגוריה:כדורסלני בני הרצליה
קטגוריה:ספורטאים סנגלים בישראל
קטגוריה:סנגלים שנולדו ב-2000
זכויות להט"ב בסנט אוסטטיוס

זכויותיהם של לסביות, הומואים, טרנסג'נדרים וביסקסואלים (להט"ב) ברשות המוניציפלית כחלק מממלכת ארצות השפלה של האי סנט אוסטטיוס תחת שלטון הולנד מעבר לים, מוגדרות כשוות לאלו של הטרוסקסואלים ובין המתקדמות ביותר בקריביים. נישואים חד מיניים, שותפויות רשומות ואימוץ משותף על ידי זוגות חד מיניים הם חוקיים מאז 2012, ואפליה על רקע "נטייה הטרוסקסואלית והומוסקסואלית" אסורה בחוק.

== מעמד בחוק ==
פעילות הומוסקסואלית בין גברים או נשים היא חוקית בסנט אוסטטיוס, וגיל ההסכמה בין זוגות הטרוסקסואלים והומוסקסואלים מוגדר כזהה.

== הכרה במערכות יחסים חד מיניות ==
נישואים חד מיניים בסנט אוסטטיוס הפכו לחוקיים ב-10 באוקטובר 2012 בעקבות כניסתו לתוקף של חוק המאפשר לזוגות חד מיניים להינשא ברחבי הולנד הקריבית שנחקק על ידי הפרלמנט של הולנד.

== הגנה מפני אפליה ==
הקוד הפלילי BES (בהולנדית: Wetboek van Strafrecht BES), שחל על סנט אוסטטיוס והאיים בונייר וסאבא, מפליל אפליה על בסיס "נטייה הטרוסקסואלית והומוסקסואלית". סעיף 144 לקוד הפלילי קובע עונשים הנעים מקנסות ועד שנתיים מאסר לעוברים על החוק.<ref></ref>

סעיף 1 של חוקת הולנד חל על סנט אוסטטיוס בו נאמר כי "כל האנשים בהולנד יטופלו באופן שווה בנסיבות שוות. לא תותר אפליה על רקע דת, אמונה, דעה פוליטית, גזע או מין או מכל סיבה אחרת שהיא".

המכון ההולנדי לזכויות אדם אשר הוקם בשנת 2010, הוא מכון מחקר אשר "מגן, מקדם ומפקח על זכויות אדם" הפועל ברחבי הולנד האירופית והולנד הקריבית למען שוויון זכויות להט"ב ברחבי האזורים.

== תנאי מחיה ==
בשל אוכלוסייתו המצומצמת של סינט אוסטטיוס, לא ידועה סצנת להט"ב באי. רוב תושבי סינט אוסטטיוס קשורים לכנסיות נוצריות, כאשר המתודיזם והקתוליות הם שתי הזרמים הגדולים ביותר. כתוצאה מכך, היחס הציבורי כלפי מערכות יחסים חד מיניות נוטה להוות השקפות נוצריות, ומקומיים הומוסקסואלים ולסביות תוארו כמי ש-"נוטים לשמור על פרופיל נמוך".<ref></ref>

== טבלת סיכום ==
{| class="wikitable"
|פעילות הומוסקסואלית חוקית
|
|-
|גיל הסכמה שווה לזוגות הטרוסקסואלים
|
|-
|חוקים נגד אפליה בתעסוקה
|
|-
|חוקים נגד אפליה במתן סחורות ושירותים
|
|-
|חוקים נגד אפליה בכל התחומים האחרים (כולל אפליה עקיפה, דברי שטנה)
|
|-
|נישואים חד מיניים
| (מאז 2012)
|-
|הכרה בזוגיות חד מינית (איחוד אזרחי, נישואי חוזה, מעמד ידועים בציבור)
| (מאז 2012)
|-
|אימוץ משותף של זוגות חד מיניים
| (מאז 2012)
|-
|אימוץ ילד חורג על ידי זוגות חד מיניים
| (מאז 2012)
|-
|לסביות, הומואים, טרנסג'נדרים וביסקסואלים מוצהרים רשאים לשרת בצבא
| (הולנד אחראית להגנה)
|-
|זכות לשינוי מגדר בחוק
|
|-
|גישה להפריה חוץ-גופית לזוגות לסביות
|
|-
|פונדקאות מסחרית לזוגות גברים הומוסקסואלים
|(לא חוקי עבור הטרוסקסואלים גם כן)
|-
|גברים המקיימים יחסי מין עם גברים רשאים לתרום דם
|
|}

== הערות שוליים ==

סנט אוסטטיוס
קטגוריה:להט"ב בהולנד
סנט אוסטטיוס
זכויות להט"ב במונטסראט

לסביות, הומואים, טרנסג'נדרים וביסקסואלים (להט"ב) בטריטוריה הבריטית מעבר לים של מונטסראט מתמודדים עם אתגרים משפטיים וחברתיים שאינם נתקלים בהם תושבים הטרוסקסואלים. פעילות הומוסקסואלית מוגדרת כחוקית במונטסראט מאז 2001, אך משקי בית בראשות זוגות חד מיניים אינם זכאים לאותן הכרות משפטיות הזמינות לזוגות הטרוסקסואלים.

== מעמד בחוק ==
לפני שנת 2001, קיום מין אנאלי ומין אוראלי בקרב זוגות הומוסקסואלים והטרוסקסואלים כאחד הוגדר כעבירה פלילית במונטסראט שנותרה דה יורה מהתקופה הקולוניאלית. פעילות הומוסקסואלית נשית לא הופללה מעולם.

פעילות הומוסקסואלית בין שני מבוגרים בהסכמה באופן פרטי הועברה אי-הפללה בשנת 2001 על ידי צו של המועצה המלכותית בהתאם לסעיפים 3(1) ו-3(7) לצו השטחים הקריביים (חוק פלילי), 2000, בארבע טריטוריות בריטיות שונות מעבר לים, בהן מונטסראט.<ref></ref>

גיל ההסכמה במונטסראט לא מוגדר כשווה בין זוגות הומוסקסואלים (18) לבין זוגות הטרוסקסואלים (16).

== הכרה במערכות יחסים חד מיניות ==
מונטסראט אינה מכירה בנישואים חד מיניים, וגם לא בכל צורה של זוגיות חד מינית (איחוד אזרחי, נישואי חוזה, מעמד ידועים בציבור).

לצד אי הכרתה של מונטסראט במערכות יחסים הומוסקסואליות, ישנה הגבלה בחוקת הטריטוריה הבריטית המכירה בנישואים כאיחוד הטרוסקסואלי בין גבר לאישה בלבד מאז 2010, כפי שכתוב בסעיף 10 (1) לחוקה כדלקמן,<blockquote>"על אף האמור בסעיף 16, זכותם של כל איש ואישה בגיל נישואין (כפי שנקבע בחוק או לפי כל דין) להינשא לאדם מהמין השני ולהקים משפחה".</blockquote>

== הגנה מפני אפליה ==
סעיף 16 של חוקת מונטסראט וסעיף 79 לחוק העבודה אוסרים אפליה על רקע נטייה מינית באומרם,<blockquote>"הביטוי "מפלה" פירושו מתן יחס שונה לאנשים שונים מכל סיבה שהיא כגון מין, נטייה מינית, גזע, צבע, שפה, דת, דעה פוליטית או אחרת, מוצא לאומי או חברתי, קשר עם מיעוט לאומי, רכוש, לידה או מעמד אחר".</blockquote>

== תנאי מחיה ==
סצנת תושבי הלהט"ב במונטסראט דלילה מאוד, בעוד לא נוכחים ברים הומוסקסואלים ידועים או מועדוני לילה מכוונים עבור חברי הקהילה,<ref></ref> אם כי מספר בתי מלון ידועים במדיניות מסבירת הפנים שלהם עבור תיירים הומוסקסואלים. בעוד שהחברה האזרחית ברחבי האי נוטה להיות בעלת קבלה כלפי מערכות יחסים חד מיניות, גילויי חיבה גלויים בין בני זוג חד מיניים עלולים להוות מטרה לקבלת אפליה.<ref></ref>

== טבלת סיכום ==
{| class="wikitable"
|פעילות הומוסקסואלית חוקית
| (מאז 2001)
|-
|גיל הסכמה שווה לזוגות הטרוסקסואלים (16)
|
|-
|חוקים נגד אפליה בתעסוקה
| (מאז 2010)
|-
|חוקים נגד אפליה במתן סחורות ושירותים
| (מאז 2010)
|-
|חוקים נגד אפליה בכל התחומים האחרים (כולל אפליה עקיפה, דברי שטנה)
| (מאז 2010)
|-
|נישואים חד מיניים
| (איסור חוקתי המכיר בנישואים הטרוסקסואלים בלבד)
|-
|הכרה בזוגיות חד מינית (איחוד אזרחי, נישואי חוזה, מעמד ידועים בציבור)
|
|-
|אימוץ משותף של זוגות חד מיניים
|
|-
|אימוץ ילד חורג על ידי זוגות חד מיניים
|
|-
|לסביות, הומואים, טרנסג'נדרים וביסקסואלים מוצהרים רשאים לשרת בצבא
| (הממלכה המאוחדת אחראית להגנה)
|-
|זכות לשינוי מגדר בחוק
|
|-
|גישה להפריה חוץ-גופית לזוגות לסביות
|
|-
|פונדקאות מסחרית לזוגות גברים הומוסקסואלים
|(לא חוקי עבור זוגות הטרוסקסואלים גם כן)
|-
|גברים המקיימים יחסי מין עם גברים רשאים לתרום דם
|
|}

== הערות שוליים ==

קטגוריה:מונטסראט
קטגוריה:זכויות להט"ב בממלכה המאוחדת
מונטסראט
מריאן שארץ

מריאן שארץ (בסלובנית: Marjan Šarec; נולד ב-2 בדצמבר 1977) הוא קומיקאי, שחקן ופוליטיקאי סלובני מתנועת החירות המכהן כשר ההגנה מאז 1 ביוני 2022. כיהן כראש הממשלה התשיעי של סלובניה בשנים 2018–2020.

==ביוגרפיה==
שארץ נולד בליובליאנה ב-2 בדצמבר 1977. ב-1996 סיים את לימודיו בתיכון והחל ללמוד באקדמיה לתיאטרון, רדיו, קולנוע וטלוויזיה (חלק מאוניברסיטת ליובליאנה). ב-2001 הוא סיים את לימודיו והחל לעבוד בתאגיד השידור הציבורי הסלובני. הוא הופיע בתוכנית הטלוויזיה הסאטירית Hri-bar, ובתוכנית הרדיו Radio Ga-Ga. באותן שנים הוא גילם שלל דמויות בדיוניות ופוליטיות, ביניהן יאנז דרנובשק, קרל אריאבץ, אוסאמה בן לאדן, פידל קסטרו, אנטון רופ, ילקו קאצין, יאנז יאנשה ואנדריי באיוק. עם זאת, הדמות המפורסמת ביותר שלו באותן שנים הייתה דמותו של "איוואן סרפנטינשק" (Ivan Serpentinšek), איכר עצבני מקרניולה עלית. במקביל עבד גם כעיתונאי ועורך.

ב-2010 עזב שארץ את עולם הסאטירה והצטרף לפוליטיקה. הוא התמודד לתפקיד ראש עיריית קמניק מטעם מפלגת סלובניה חיובית בהנהגת זוראן ינקוביץ'. הוא נבחר ברוב קטן. ב-2014 הוא עזב את מפלגת סלובניה חיובית והקים מפלגה חדשה שנקראה בפשטות "רשימתו של מריאן שארץ". עם מפלגה זו הוא התמודד על קדנציה שנייה בתפקיד ראש עיריית קמניק ונבחר ברוב גדול עם כמעט שני שלישים מהקולות.

במאי 2017 הודיע שארץ שיתמודד בבחירות לנשיאות סלובניה שייערכו ב-22 באוקטובר של אותה שנה. בסיבוב הראשון הוא זכה ב-25% מהקולות, והמשיך לסיבוב השני מול הנשיא המכהן בורוט פאחור, אך הפסיד בו באחוזים מעטים. ביוני 2018 התמודד עם מפלגתו בבחירות הכלליות שנערכו בסלובניה וגרף 12.6% מהקולות, שהיתרגמו ל-13 חברי פרלמנט, מה שהפך את מפלגתו למפלגה השנייה בגודלה בפרלמנט. הוא הצליח להקים ממשלה יחד עם מפלגות השמאל והמרכז.

אף על פי שממשלתו של שארץ הייתה פופולרית מאוד בקרב הציבור הסלובני, הישגיה היו שנויים במחלוקת. כבר בשנה הראשונה לקיומה התפטרו ארבעה משריה. הממשלה הצליחה להעביר חוקים מועטים בלבד, וספגה ביקורת רבה על כך שלא יישמה את פסיקות בית המשפט העליון הסלובני. ב-27 בינואר 2020, בעקבות התפטרותו של שר האוצר שלו אנדריי ברטונצלי, הודיע שארץ על התפטרותו בטענה שעם 13 המנדטים שלו הוא אינו יכול למלא את רצון העם. יאנז יאנשה הצליח להרכיב במהירות ממשלה חדשה שהורכבה ממפלגות הימין, והושבע כראש הממשלה ב-13 במרץ. שארץ הפך ליו"ר האופוזיציה, והעביר ביקורת רבה על ממשלתו של יאנשה. הוא אף החרים את חגיגות יום העצמאות ב-2022.

בבחירות שנערכו בסלובניה ב-2022, מפלגתו של שארץ לא עברה את אחוז החסימה. עם זאת, מנהיג תנועת החירות רוברט גולוב הציע לשארץ להפוך לשר ההגנה בממשלתו. שארץ קיבל את ההצעה והושבע ב-1 ביוני של אותה שנה. שבוע לאחר מכן, הצביעה אספת הרשימה שלו על איחוד עם תנועת החירות.

==קישורים חיצוניים==

* 

==הערות שוליים==

קטגוריה:שחקני קולנוע וטלוויזיה סלובנים
קטגוריה:קומיקאים
קטגוריה:פוליטיקאים סלובנים
קטגוריה:שרי הגנה
קטגוריה:שרי ממשלת סלובניה
קטגוריה:ראשי ממשלת סלובניה
קטגוריה:ילידי 1977
CBBC

סי.בי.בי.סי (באנגלית: CBBC) הוא ערוץ טלוויזיה בריטי חינוכי לילדים ונוער בבעלות חברת BBC, שהוקם ב-11 בפברואר 2002.

== היסטוריה ==
השם הושק ב-11 בפברואר 2002 לצד הערוץ האחות שלו, CBeebies, המשרת את הקהל מתחת לגיל 6, השם שימש בעבר למיתוג כל התוכן של Children's BBC שהועבר ב-BBC One וב-BBC Two. CBBC נבחר לערוץ השנה בטקס פרסי BAFTA לילדים בנובמבר 2008 ו-2012 ו-2015. הערוץ מונה 300,000 צופים מדי יום בממוצע.

הערוץ חלק במקור רוחב פס בפלטפורמת הטלוויזיה הקרקעית הדיגיטלית עם, BBC Choice ומאוחר יותר BBC Three, והזדקקו לכך שה-CBBC ייחתם בשעה 19:00 מדי יום. ב-22 באוגוסט 2008, הוכרז כי הערוץ יהיה זמין בשידור חי באתר האינטרנט שלו החל מ-16 בספטמבר. טווח ההגעה של CBBC התרחב עוד יותר עם הוספת הערוץ בהרכב Sky באירלנד ב-12 במאי 2011. שירות השידור של הכוחות הבריטיים סיפק לצופים צעירים יותר CBBC ו- CBeebies מאז 1 באפריל 2013 כאשר הם החליפו את BFBS Kids.

==קישורים חיצוניים==

* 

קטגוריה:BBC
קטגוריה:ערוצי טלוויזיה לילדים
יחסי הרשות הפלסטינית – כורדיסטן העיראקית

יחסי הרשות הפלסטינית–כורדיסטן העיראקית הם היחסים הדו-צדדיים בין הרשות הפלסטינית לבין כורדיסטן העיראקית. לרשות הפלסטינית יש קונסוליה כללית בארביל, ולכורדיסטן העיראקית אין כל ייצוג ברשות הפלסטינית<ref name=":0"></ref>.

== יחסים פוליטיים ==
הרשות הפלסטינית פתחה קונסוליה הכללית בארביל ב-29 בנובמבר 2011.<ref name="kurdishglobe2"></ref><ref>[http://www.ekurd.net/mismas/articles/misc2011/11/state5614.htm Palestine opens consulate in Iraqi Kurdistan]</ref><ref></ref>

באפריל 2009 ביקר אבו מאזן בארביל ונפגש עם נשיא כורדיסטן העיראקית מסעוד בארזאני, והפך לראש המדינה הזר הראשון שביקר בכורדיסטן העיראקית. <ref></ref>

למרות שסאיב עריקאת התנגד נחרצות לעצמאות הכורדית והתייחס אליה כאל "חרב מורעלת נגד הערבים" במהלך משאל העם על עצמאות כורדיסטן העיראקית ב-2017, נצ'ירוואן בארזאני שלח את תנחומיו לאחר מותו של עריקאת.<ref></ref><ref></ref>

במהלך מלחמת חרבות ברזל ב־2023 הצהיר נצ'ירוואן ברזאני על תמיכתו במדינה פלסטינית עצמאית.כמו כן, בשנת 2023, אזור כורדיסטן שלח סיוע לעזה דרך מצרים.<ref></ref><ref></ref>

== יחסים תרבותיים ==
באפריל 2012 הוזמנה הנבחרת הכורדית בכדורגל להשתתף בתחרות הפלסטינית הבינלאומית לכדורגל של 2012.

== ראו גם ==
* יחסי הרשות הפלסטינית – עיראק

== הערות שוליים ==
בתי מינסק

בתי מינסק היא שכונה בירושלים. השכונה הוקמה בידי אנשי כולל מינסק בשנים ה'תרנ"ז-ה'תרנ"ח, 1897-1898. השכונה ממוקמת בין שכונת כנסת ישראל ב' לבין רחוב בצלאל.

שמה הרשמי של השכונה היה "בית הלוי" על שם משפחת הלוויים זלדוביץ' שאביה כיהן בנשיאות כולל מינסק בליטא.

==היסטוריה==
כולל מינסק היה אחד הכוללים שפעלו בירושלים, בשל מצוקת הדיור של חברי הכולל, פנו לתורמיו של הכולל במינסק וביקשו את עזרתם לרכישת מגרש ובניית בתים עבור החברים. בחג הפסח של שנת ה'תרנ"ז, בביתו של רבה של יהדות מינסק הרב אליעזר רבינוביץ וביוזמת נפתלי משכיל לאיתן, הוכרזה מגבית מיוחדת למטרה זו.

ארבעת אלפי רובלי הכסף שנאספו במגבית זו סייעו לרכישת הקרקע, שטח של 'עשרת אלפים אמה' בין שכונת כנסת ישראל ב' ובין רחוב בצלאל. במקביל נרכש כרם מבעליו הערביים כדי לסלול דרך בין 'בתי מינסק' ובין שכונת מזכרת משה, דרך זו נקראה בהמשך רחוב הנצי"ב.

עם הקמת השכונה נבנה במרכזה בור לאגירת מים, שהניב לכולל מינסק רווחים בשנת הבצורת של 1900 כאשר יתרת המים שנאגרה בבור נמכרה לתושבי מזכרת משה.

בראשית קיומה של השכונה נבנתה בה שורת בתים ובה דירות לעניים מחברי הכולל.

בהמשך, כעבור עשרות שנים, נבנו בכונה עוד דירות שנמכרו בדמי מפתח כמקור הכנסה לכולל מינסק.

==לקריאה נוספת==
* פרשת בנייתם של בתי מינסק, בתוך: משה עקיבא דרוק, שלשה דורות בירושלים, ירושלים תשל"ח, עמ' 65–70
* בנימין קלוגר, ירושלים שכונות סביב לה, ירושלים תשל"ט - בתי מינסק תרנ"ז, עמ' 151

קטגוריה:ירושלים: שכונות
טירת דינוור

טירת דינֶוור (בוולשית: Castell Dinefwr) הייתה טירה שהוקמה ב ושימשה את כס ממלכת דהייברת', כיום במחוז קרמרת'נשייר שבדרום ויילס.

==היסטוריה==
על פי המסורת רודרי הגדול הקים טירת דינוור לאחר שכבש את האזור סביב שנות 817, נכדו הוול ד'ה קבע בה את כס ממלכת דהייברת' אותה יסד. במאה ה-12 ריס אפ גריפיד' ירש את הממלכה ושיפץ את הטירה משמעותית, מבנה הטירה הנראה כיום מזוהה עם תקופתו של אפ גריפיד' או של בנו ריס גרג. העדויות הארכאולוגיות המוקדמות ביותר הן מתקופת ריס בסוף המאה ה-12, אך ייתכן שמבנה עץ או אבן קדמוים יותר שולבו בטירה החדשה.

הטירה נכבשה על ידי הצבא האנגלי ב-1277 והיא נותרה בשימוש עד המאה ה-15, כאשר נבנה בית ניוטון על שטחי האחוזה והטירה נותרה ריקה. בסוף המאה ה-17 שוקמו חלקים מהטירה לשימוש מגורים כבית קיץ, אך היא ננטשה סופית בסוף המאה ה-18 לאחר שניזוקה משריפה ומאז היא עומדת נטושה כחלק מאחוזת ניוטון הסמוכה.

כיום הטירה נמצאת בבעלות Cadw האמונה על שימורה, בנוסף היא מוגדרת כבניין רשום מדרגה I.

==ראו גם==
* הוול ד'ה
* ממלכת דהייברת'

==לקריאה נוספת==
<div class="mw-content-ltr">
* Roger Thomas, Castles in Wales, Wales Tourist Board & Automobile Association, 1988.
</div>

==קישורים חיצוניים==

* 
* [http://www.castlewales.com/dinefwr.html ההיסטוריה של הטירה] באתר 'Castle Wales'.
* [http://www.ecastles.co.uk/dinefwr.html אודות הטירה] באתר 'eCastles'.

קטגוריה:קרמרת'נשייר
דינוור
קטגוריה:ויילס: מבנים רשומים דרגה I
קטגוריה:Cadw
שדה התעופה העירוני אטקינסון

נמל התעופה העירוני אטקינסון נמצא שלושה מיילים צפונית־מערבית לפיטסבורג, במחוז קרופורד, קנזס, ארצות הברית. <ref>
 
</ref>

== היסטוריה ==
נמל התעופה הוקם כשדה התעופה של פיטסבורג באפריל 1940. ב-1942 השתלט חיל האוויר של ארצות הברית על שדה התעופה והשתמש בו כבסיס (רמה&nbsp;1) שדה תעופה להכשרת טייסים. הוא הוקצה למרכז ההדרכה של חוף המפרץ של USAAF (לימים פיקוד אימוני טיסה מרכזי). שדה התעופה ערך אימון טיסה בסיסי על ידי McFarland Flying Service. מכשירי ה-Fairchild PT-19 היו המאמנים העיקריים שבהם נעשה שימוש. היו לו גם כמה מטוסי PT-17 Stearman וכמה P-40 Warhawks . בית הספר לטיסה הפעיל גם שני שדות תעופה נלווים באזור המקומי.

שדה התעופה הושבת ב-20 באוקטובר 1944, והוא הוכרז על עודף ב-1946. האחריות עליו ניתנה למנהל נכסי המלחמה ולבסוף נרכשה על ידי העיר פיטסבורג.

שדה התעופה ראה טיסות של חברות תעופה מ-1954 עד 1960: מטוסי Douglas DC-3 טסו בין Wichita, קנזס וסנט לואיס דרך פיטסבורג, ג'ופלין, ו-Springfield, MO. <ref>timetableimages.com, Ozark Airlines timetables</ref>

== מתקנים ==
שדה התעופה משתרע על 3 קילומטר רבוע ונמצא בגובה 288 מטר מעל פני הים. בשדה התעופה ישנם שני מסלולי אספלט.

בשנה שהסתיימה ב-23 ביוני 2009, פעלו בנמל התעופה 23,600 מטוסים, 64 בממוצע ביום: 99.6% תעופה כללית ו-0.4% צבאיים. 38 מטוסים.

==קישורים חיצוניים==

* מאנינג, תומאס א' (2005), "היסטוריה של פיקוד החינוך וההכשרה האווירית, 1942–2002". משרד להיסטוריה ומחקר, המטה, AETC, Randolph AFB, טקסס
* שו, פרדריק ג'יי (2004), איתור אתרי בסיס חיל האוויר, מורשת ההיסטוריה, תוכנית היסטוריה ומוזיאונים של חיל האוויר, חיל האוויר של ארצות הברית, וושינגטון די.סי.OCLC&nbsp;[https://www.worldcat.org/oclc/57007862 57007862] <span>,</span> [https://www.worldcat.org/oclc/1050653629 1050653629]

==הערות שוליים==

קטגוריה:דפים עם תרגומים שלא נסקרו
אטקינסון
שומונטל

שומונטל (בצרפתית: Chaumontel) היא קומונה במחוז ואל ד'אויסי שבחבל איל-דה-פראנס בצרפת. היישוב שוכן בצפון המחוז כ-30 ק"מ מפריז על כביש RD-316. בקרבת היישוב עוברות מספר מסילות ברזל שמאפשרות לתושבי היישוב להגיע לעבודה בפריז בנוחות.
== היסטוריה ==
היישוב הוזכר לראשונה במאה ה-11. בשנת 1147 האזור עבר לשליטה של מנזר ששייך להמסדר הבנדיקטי במונמארטר. הכנסייה הראשונה של כפר נבנתה בשנת 1148, אך כיום שרידיה נמצאים מחוץ לשטח היישוב.

כנסיית היישוב נבנתה במהלך המאה ה-13. שיפוץ נרחב של המבנה נעשה במהלך המאה ה-16.

"ארמון שומונטל" הוא בין הבניינים הבולטים ביישוב. הוא נבנה בשנת 1560. בשנים 1700-1737 הוא היה בבעלות של משפחת קונדה.

חקלאי היישוב פיתחו סוג אגס בשם Besi de Chaumontel.

במהלך מלחמת העולם השנייה כומר היישוב אנטואן קוריז'ה פעל להצלת יהודים ועל פעילותו זכה בתואר חסיד אומות העולם.

בשנת 1975 מספר תושבי היישוב לראשונה עבר אלף תושבים. הוא לא משתנה מאז תחילת המאה ה-21 ונמצא ברמה של כ-2350.

תושבי היישוב מקבלים שירותים משפטיים וממשלתיים שונים מיישוב גונס הסמוך.

== קישורים חיצוניים ==

* 
* [https://web.archive.org/web/20220521064136/https://www.cohesion-territoires.gouv.fr/chaumontel/95149 נתווני היישוב באתר משרד הפנים הצרפתי]

קטגוריה:איל-דה-פראנס: ערים
גביע אוקיאניה לאומות 2000

גביע אוקיאניה לאומות 2000 היה הטורניר החמישי של גביע אוקיאניה לאומות. הטורניר התקיים בעיר פפאטה שבטהיטי. בטורניר השתתפו שש נבחרות, שחולקו לשני בתים. שתי המדורגות ראשונות בכל בית העפילו לשלב הפלייאוף.

נבחרת אוסטרליה זכתה בתואר בפעם השלישית בתולדותיה אחרי שגברה 0–2 במשחק הגמר על . בעקבות הזכייה, זכתה אוסטרליה לייצג את התאחדות אוקיאניה בגביע הקונפדרציות 2001.

== מוקדמות ==
טרם הטורניר, שתי הנבחרות המובילות בדירוג פיפ"א מתוך 12 הנבחרות החברות בקונפדרציית הכדורגל של אוקיאניה היו ו, והן העפילו אוטומטית לטורניר הגמר. יתר הנבחרות שיחקו בטורנירי גביע מלנזיה וגביע פולינזיה, ושתי המוליכות מכל טורניר העפילו לטורניר הגמר והשלימו את תמונת שש הנבחרות.

=== גביע מלנזיה 2000 ===
הטורניר התקיים בעיר סובה שבפיג'י. הנבחרת המארחת סיימה ראשונה בטבלת הבית, אך משכה את השתתפותה בטורניר הגמר עקב ההפיכה שהתחוללה במדינה באותה השנה, ואת מקומה תפסה , שסיימה במקום השלישי והצטרפה לסגנית, , בטורניר הגמר.

=== גביע פולינזיה 2000 ===
הטורניר התקיים בעיר בה נערך טורניר הגמר, פפאטה שבטהיטי. הנבחרת המארחת העפילה מהמקום הראשון במאזן מושלם של ארבעה ניצחונות, ואיתה העפילה נבחרת .

== שלב הגמר ==
שש הנבחרות שהעפילו לטורניר הגמר חולקו לשני בתים בני שלוש נבחרות כל אחד. בשלב זה נפגשו הנבחרות ביניהן בסיבוב אחד. בתום שלב הבתים, המשיכו שתי המובילות בכל בית אל חצי גמר הטורניר, ששוחק במתכונת של משחק בודד. המנצחות המשיכו למשחק הגמר, והמפסידות התמודדו ביניהן על המקום השלישי.

כל משחקי הטורניר נערכו בסטאד פאטר שבפפאטה.

=== בית א' ===

=== בית ב' ===

== שלבי הנוקאאוט ==

=== חצי הגמר ===

----

=== משחק על המקום השלישי ===

=== גמר ===

קטגוריה:גביע אוקיאניה לאומות
קטגוריה:תחרויות כדורגל ב-2000
סייפצ'ארג'

סייפצ'ארג' בע"מ (באנגלית: SafeCharge) היא חברת פינטק ותשלומים בינלאומית, המספקת שירותי תשלום לעסקים. מייסד החברה הוא טדי שגיא.

החברה הונפקה בשנת 2014 בבורסת לונדון, עד שבאוגוסט 2019 נרכשה
בשנת 2019 נמכרה החברה לענקית הפינטק Nuvei תמורת 889 מיליון דולר.

== היסטוריה ==
בשנת 2006 הקימו טדי שגיא ודוד אבגי את חברת סייפצ'ארג', ורשמו אותה באיי הבתולה הבריטים. לפני ההנפקה, החזיק שגיא בכ-90% ממניות החברה, וביתר המניות 10% החזיק אבגי, ב-31 במרץ 2014 הנפיק שגיא את חברת הסליקה ב-Alternative Investment Market (שוק משנה של הבורסה לניירות ערך בלונדון המאפשר לחברות קטנות יותר להנפיק מניות עם מערכת רגולציה גמישה יותר). בהנפקה זו גייסה SafeCharge 126 מיליון דולר אמריקני, לאחר ההנפקה הצטמצם אחזקתו של שגיא בחברה לכ-68%.

SafeCharge נסחרה בבורסת AIM בלונדון לפי שווי שוק של כ-530 מיליון דולר, הפעילה פלטפורמת תשלום עבור עסקים, ואיפשרה למעלה מ-150 שיטות תשלום שונות.

ב-22 במאי 2019 נרכשה החברה בידי החברה הקנדית Nuvei בשווי העסקה שהוערך בכ-889 מיליון דולר. הרווח של טדי שגיא מהחברה מאז הקמתה הגיע לכ-2.5 מיליארד שקלים.

לחברה משרדים בכ-30 מדינות ברחבי העולם.

==הערות שוליים==

קטגוריה:חברות פינטק
קטגוריה:ישראל: חברות שהוקמו ב-2016
שלושה עשר חיים

שלושה עשר חיים (באנגלית: Thirteen Lives) הוא סרט ביוגרפי אמריקאי משנת 2022 בבימויו ובהפקתו של רון הווארד, המבוסס על חילוץ הנערים מהמערה בתאילנד בקיץ 2018. הסרט יצא לאקרנים בארצות הברית ב-29 ביולי 2022 ועלה לשירות ההזרמה "פריים וידאו" ב-5 באוגוסט 2022.

== עלילה ==

ב-23 ביוני 2018 נכנסו שנים עשר חברי קבוצת נערים בכדורגל, בגילאי 11–16, ועוזר המאמן שלהם, בן 25, למערת טאם לואנג נאנג נון בצפון תאילנד. הם נלכדו בעומק המערה לאחר שהכניסה למערה הוצפה בפתאומיות כתוצאה מגשם שוטף שירד באזור. החיפושים אחרי הנעדרים החלו לאחר שפקח של הפארק הלאומי הודיע לרשויות אודות הנערים הנעדרים, אחרי שראה את חפציהם בכניסה למערה.

ב-2 ביולי 2018 בשעה 22:00, אחרי שעברו דרך מעברים צרים ומים בוציים, גילו צוללנים בריטיים את הנעדרים, כולם בחיים, במרחק של 4 ק"מ מפתח המערה.

ב-8 ביולי החל מבצע חילוץ הנערים. באותו יום חולצו ארבעה נערים מהמערה, למחרת חולצו ארבעה נוספים, ויום לאחר מכן, ב-10 ביולי, חולצו ארבעת הנערים האחרונים ומאמנם, ובכך הושלם בהצלחה מבצע חילוץ כל הלכודים.

יותר מ-1,000 אנשים היו מעורבים במבצע החילוץ, כולל צוותים מיחידת אריות הים המלכותיים של תאילנד, בריטניה, סין, מיאנמר, לאוס, אוסטרליה, שוודיה, וארצות הברית.

==שחקנים==
*ויגו מורטנסן – ריק סטנטון
*קולין פארל – ג'ון וולנתן
*ג'ואל אדגרטון – ריצ'רד האריס
*טום בייטמן – כריס ג'וול
*פול גליסון – ג'ייסון מלינסון
*ג'וש הלמן – מ'ייגור הודג'ס

==הפקה==
באפריל 2020 דווח כי במאי הסרט יהיה רון הווארד,<ref></ref> על פי תסריט של ויליאם ניקולסון. חודש לאחר מכן רכשה "מטרו גולדווין מאייר" את הזכויות לסרט.<ref></ref> ב-29 במרץ 2021 החלו צילומי הסרט באוסטרליה ובתאילנד.<ref></ref><ref></ref>

==קישורים חיצוניים==

* 

==הערות שוליים==

קטגוריה:סרטי 2022
קטגוריה:סרטים אמריקאיים
קטגוריה:סרטים באנגלית
קטגוריה:סרטים שצולמו בתאילנד
קטגוריה:סרטי מטרו גולדווין מאייר
קטגוריה:סרטים ביוגרפיים אמריקאיים
איבו ואן דאם

איבו ואן דאם (בספרדית: Ivo Van Damme; 21 בפברואר 1954 – 29 בדצמבר 1976) היה אתלט בלגי, סגן אלוף אולימפי (מונטריאול 1976) בריצת 800 מטר ובריצת 1500 מטר, ואלוף אירופה באולם (מינכן 1976) בריצת 800 מטר.

== ביוגרפיה ==
ואן נולד וגדל בבריסל שבבלגיה. הוא שיחק כדורגל עד גיל 16, ולאחר מכן עבר לאתלטיקה. הפריצה שלו התרחשה בשנת 1976, כאשר סיים במקום הרביעי בריצת 800 מטר באליפות אירופה עד גיל 20.

=== 1975 ===
==== סגן אלוף אירופה באולם בריצת 800 מטר ====
באליפות אירופה באולם שנערכה בחודש מרץ בקטוביץ שבפולין זכה ואן דאם במדליית כסף בריצת 800 מטר בתוצאה של 1:50.1 דקות, אחרי גרהרד שטול מגרמניה המזרחית (1:49.8 דקות) ולפני ולדימיר פומורנייב מברית המועצות (1:50.2 דקות).

=== 1976 ===
==== אלוף אירופה באולם בריצת 800 מטר ====
באליפות אירופה באולם שנערכה בחודש פברואר במינכן שבגרמניה זכה ואן דאם במדליית זהב בריצת 800 מטר בתוצאה של 1:49.2 דקות, לפני יוזף שמיד מגרמניה המערבית (1:49.8 דקות) ומילובן סאביץ' מיוגוסלביה (1:49.9 דקות).

==== סגן אלוף אולימפי בריצות 800 מטר ו-1500 מטר ====
באולימפיאדת מונטריאול שנערכה בחודש יולי במונטריאול שבקנדה זכה ואן דאם במדליית כסף בריצת 800 מטר בשיא אישי חדש של 1:43.86 דקות, אחרי אלברטו חואנטורנה מקובה שקבע שיא עולם (1:43.50 דקות) ולפני ריק ווליוטר מארצות הברית (1:44.12 דקות). הוא זכה במדליית כסף גם בריצת 1500 מטר בתוצאה של 3:39.27 דקות, אחרי ג'ון ווקר מניו זילנד (3:39.17 דקות) ולפני פול-היינץ ולמן מגרמניה המערבית (3:39.33 דקות).

== מותו ==
ב-29 בדצמבר 1976 מת ואן דאם בתאונת דרכים באורנז' שבצרפת, כאשר היה בדרכו לביתו ממרסיי.

== קישורים חיצוניים ==

קטגוריה:רצים למרחקים בינוניים
קטגוריה:ספורטאים בלגים
קטגוריה:זוכי מדליית כסף אולימפית
קטגוריה:אתלטים באולימפיאדת מונטריאול (1976)
קטגוריה:אלופי אירופה באתלטיקה
קטגוריה:בלגים שנולדו ב-1954
קטגוריה:בלגים שנפטרו ב-1976
גביע אוקיאניה לאומות 1998

גביע אוקיאניה לאומות 1998 היה הטורניר הרביעי של גביע אוקיאניה לאומות. הטורניר התקיים בעיר בריזבן שבאוסטרליה. בטורניר השתתפו שש נבחרות, שחולקו לשני בתים. שתי המדורגות ראשונות בכל בית העפילו לשלב הפלייאוף.

נבחרת ניו זילנד זכתה בתואר בפעם השנייה בתולדותיה אחרי שגברה 1–0 במשחק הגמר על המארחת. בעקבות הזכייה, זכתה ניו זילנד לייצג את התאחדות אוקיאניה בגביע הקונפדרציות 1999.

== מוקדמות ==
טרם הטורניר, שתי הנבחרות המובילות בדירוג פיפ"א מתוך 12 הנבחרות החברות בקונפדרציית הכדורגל של אוקיאניה היו ו, והן העפילו אוטומטית לטורניר הגמר. יתר הנבחרות שיחקו בטורנירי גביע מלנזיה וגביע פולינזיה, ושתי המוליכות מכל טורניר העפילו לטורניר הגמר והשלימו את תמונת שש הנבחרות.

=== גביע מלנזיה 1998 ===
הטורניר התקיים בעיר אספיריטו סנטו שבונואטו. העפילה מהמקום הראשון בטבלת הבית, והנבחרת המארחת העפילה מהמקום השני אל טורניר הגמר.

=== גביע פולינזיה 1998 ===
הטורניר התקיים באיי קוק. העפילה מהמקום הראשון במאזן מושלם של ארבעה ניצחונות, ואיתה העפילה הנבחרת המארחת, .

== שלב הגמר ==
שש הנבחרות שהעפילו לטורניר הגמר חולקו לשני בתים בני שלוש נבחרות כל אחד. בשלב זה נפגשו הנבחרות ביניהן בסיבוב אחד. בתום שלב הבתים, המשיכו שתי המובילות בכל בית אל חצי גמר הטורניר, ששוחק במתכונת של משחק בודד. המנצחות המשיכו למשחק הגמר, והמפסידות התמודדו ביניהן על המקום השלישי.

כל משחקי הטורניר נערכו בלאנג פארק שבבריזבן.

=== בית א' ===

=== בית ב' ===

== שלבי הנוקאאוט ==

=== חצי הגמר ===

----

=== משחק על המקום השלישי ===

=== גמר ===

קטגוריה:גביע אוקיאניה לאומות
קטגוריה:תחרויות כדורגל ב-1998
קטגוריה:תחרויות כדורגל באוסטרליה
א-רובע אל-ח'אלי

א-רֻבּע אל-ח'אלי (בערבית: الربع الخالي, "הרֶבע הריק"; תעתיק מדויק: אלרֻבּע אלח'אלי) הוא אזור מדברי בדרום חצי האי ערב המהווה חלק מן המדבר הערבי ונחשב לימת החולות (erg) הרציפה הגדולה בעולם.

א-רובּע אל-ח'אלי משתרע על שטח של כ-600 אלף קמ"ר. רובו בגבולות ערב הסעודית ומיעוטו בתימן, בעומאן ובאיחוד האמירויות הערביות. האזור דמוי מלבן שאורכו כ-1200 ק"מ ורוחבו כ-500 ק"מ. גובהו במערב מגיע לכ-600 מ' מעל פני הים, והוא משתפל כלפי מזרח עד לגובה של כ-180 מ'. מדבר א-רובּע אל-ח'אלי שוכן באגן גאולוגי סדימנטרי , הנתון בתוך הלוח הערבי, ופניו ברובם מכוסים בחוליות.

א-רובּע אל-ח'אלי הוא מהאזורים הצחיחים ביותר בעולם. הוא אינו מיושב, ואף לא נחקר במלואו. המסעות המתועדים הראשונים של בני אירופה בתוככי א-רובּע אל-ח'אלי היו אלה של ברטרם תומאס ב-1930 ושל סנט ג'ון פילבי ב-1932. וילפרד תסיגר חצה את האזור פעמיים בשנים 1946–1950 ופרסם את רשמיו בספרו מ-1959 "חולות ערב" . חציית מדבר א-רובּע אל-ח'אלי היא אתגר לספורטאים ולהרפתקנים המנסים לעבור בו בהליכה, ללא תמיכה חיצונית ובמשך זמן קצר ככל האפשר.

מעריכים שבמרחביו טמונים מרבצי נפט וגז אדירים. ב-1948 התגלה בחלקו הצפון-מזרחי שדה הנפט הנחשב לגדול בעולם – שדה גוואר. שדות נפט וגז משמעותיים נמצאים בדרום-מזרח האזור בגבולות עומאן ואיחוד האמירויות, בהם שדה שייבה .

==קישורים חיצוניים==

* 

קטגוריה:ימות חול (צורת נוף)
קטגוריה:חצי האי ערב
קטגוריה:אסיה: מדבריות
קטגוריה:המזרח התיכון: גאוגרפיה
קטגוריה:ערב הסעודית: גאוגרפיה
קטגוריה:תימן: גאוגרפיה
קטגוריה:עומאן: גאוגרפיה
קטגוריה:איחוד האמירויות הערביות: גאוגרפיה
משירי ארץ אהבתי (אלבום)

משירי ארץ אהבתי הוא אלבום של הזמרת חוה אלברשטיין שיצא בשנת 1970 והוא בין המפורסמים באלבומיה.

האלבום כולל מספר שירים שהפכו לקלאסיקות: "משירי ארץ אהבתי", "ימינה, שמאלה והלאה", "שחמט", "אליעזר בן-יהודה" ו"כל יום אני מאבדת".

== שירים באלבום ==
שיר הנושא של האלבום, משירי ארץ אהבתי (מוכר גם במילותיו הראשונות: מְכוֹרה שלי) הוא שיר מאת המשוררת לאה גולדברג. השיר התפרסם לראשונה בשנת 1951 בכתב העת הספרותי "אורלוגין" של אברהם שלונסקי כחלק ממחזור של שלושה שירים, לצד "בארץ אהבתי השקד פורח" ו"בארץ אהבתי האביונה". בהמשך נדפס השיר בספר שיריה "ברק בבוקר" (ספרית פועלים, תשט"ו 1955).

בשנת 1970 הולחן השיר על ידי דפנה אילת לבקשתה של אלברשטיין, עובד על ידי אלכס וייס ובוצע על ידי אלברשטיין. השיר זכה למספר גרסאות כיסוי ובשנת 2018, בטקס הדלקת המשואות בחגיגות שנת ה-70 למדינת ישראל, הושר בפי שרית חדד.

ימינה, שמאלה והלאה, מאת המשוררת לאה נאור הולחן על ידי נחום היימן ועוסק בתהיה בת אלפי השנים של בני האדם בשאלות כמו היכן נמצא האושר, האהבה וכן הפחד והתוגה.

כל יום אני מאבדת (בחור יפה ברחוב) מאת המשוררת רימונה די-נור הולחן על ידי משה וילנסקי ועוסק בתשוקתה של אשה לגברים ובכמיהתה לבן זוג.

שחמט נכתב על ידי חנוך לוין, והולחן בידי אלכס כגן. הוא נכלל בקברט הסאטירי "את ואני והמלחמה הבאה", שהוצג לראשונה באוגוסט 1968, כשנה לאחר מלחמת ששת הימים, אך התפרסם בביצועה של אלברשטיין. השיר מותח ביקורת על השליטים השולחים את החיילים לקרב תוך שהם אדישים לגורלם. בהמשך בוצע השיר על ידי זמרים נוספים - אבי טולדנו, יהודה פוליקר, דניאלה ספקטור ורונה קינן.

אליעזר בן-יהודה נכתב על ידי ירון לונדון, והולחן על ידי מתי כספי. השיר הוא לכבודו של מחיה השפה העברית, אליעזר בן-יהודה. השיר, בעיבודו של אלכס וייס, הוקלט על ידי חוה אלברשטיין בבית המורה בתל אביב, שם הוקלטו תוכניות המקור של קול ישראל. השיר זכה להשמעות רבות ברדיו וצעד במצעדי הפזמונים השבועיים של הגל הקל וגלי צה"ל בסביבות אוגוסט–אוקטובר 1970 (בשיאו, ב-14 בספטמבר, הגיע למקום השלישי),

המלון נכתב על ידי יורם טהרלב והולחן על ידי משה וילנסקי, השיר עוסק בדרך אלגורית בדרך בה הולך כל אדם אל מותו.

היי רות הוא שיר מאת יורם טהרלב, לפי הלחן של ג'ון לנון ופול מקרטני לשיר "Hey Jude".

== רשימת רצועות ==

== קישורים חיצוניים ==
* [https://www.discogs.com/release/12518329-חוה-אלברשטיין-משירי-ארץ-אהבתי-Songs-Of-My-Beloved-Country שירי האלבום] באתר discogs.com

== הערות שוליים ==

קטגוריה:אלבומי 1970
קטגוריה:אלבומי חוה אלברשטיין
קטגוריה:אלבומים בעברית
קטגוריה:אלבומי חברת CBS ישראל
כיף אגרוף

כיף אגרוף
כיף אגרוף (באנגלית: fist bump) היא מחווה גופנית הדומה במשמעותה ללחיצת יד או לכיף. כיף אגרוף יכול לשמש אנשים לברך זה את זה בעת פגישתם או פרידתם, לשמש כאות הסכמה בין שניים, למתן כבוד או למחוות חברות.

==הגדרה==
הדגמת מחוות כיף אגרוף
לפי מריאם-וובסטר, 'כיף אגרוף' הוא כשאדם מצמיד את אגרופו לזה של אדם אחר. המחווה מתבצעת כאשר שני משתתפים יוצרים כל אחד אגרוף סגור ביד אחת ולאחר מכן מצמידים קלות את החלק הקדמי של אגרופיהם זה לזה. שלא כמו לחיצת היד הרגילה, שבדרך כלל מבוצעת רק עם יד ימין של כל משתתף, כיף אגרוף ניתן לבצע גם כשהמשתתפים משתמשים בשתי הידיים.<ref></ref>

==היסטוריה==
ההיסטוריונים חלוקים בנוגע ליוצר המחווה. ישנם המייחסים זאת למתאגרפים, שנוגעים בכפפתו של היריב במקום לחיצת יד, ישנם המייחסים זאת לשחקן הבייסבול סטן מוסיאל, שהשתמש במחווה בשנות החמישים ובשנות השישים במקום לחיצת יד מפני שפחד ממחלות, יש המייחסים זאת לסדרת הטלוויזיה "Super Friends" <ref></ref> או לכדורסלן פרד קרטר משנות השבעים,<ref></ref> וישנם הטוענים שהשימוש במחווה החל בארצות הברית במלחמת וייטנאם כדי להחליף את מחוות האגרוף המונף שנאסרה לשימוש על ידי הרשויות.<ref></ref> במשך השנים נכנסה המחווה לשימוש תדיר בקרב ספורטאים רבים.

בעת מגפת שפעת החזירים ב-2009, דיקן הפקולטה לרפואה באוניברסיטת קלגרי, טום פיסבי, טען כי החלפת לחיצת יד ב'כיף אגרוף' תסייע במניעת הפצת המחלה, מפני שהיא היגיינית יותר.<ref></ref><ref></ref> בעת מגפת הקורונה ב-2019 הפכה המחווה לנחלת הכלל בצורה נרחבת יותר.<ref></ref><ref></ref>

==קישורים חיצוניים==

* 

==הערות שוליים==

קטגוריה:ברכות ואיחולים
קטגוריה:מחוות גופניות
נמס ממך (שיר)

נמס ממך הוא סינגל שהוקלט על ידי הזמר הישראלי עומר אדם. הוא יצא לאור ב-3 במאי 2010 על ידי חברת התקליטים פליי רקורדס, כסינגל מוביל מתוך האלבום נמס ממך.

== רקע וכתיבה ==
השיר נכתב והולחן על ידי דורון מדלי ויוני רועה והופק על ידי תמיר צור. הוא הוצג כמועמד לכניסה למצעד הפזמונים השבועי של רשת ג' ב-27 במאי 2010. בשבוע לאחר מכן לא הצליח להיכנס למצעד. במצעד הפזמונים העברי השנתי ב-2010 דורג במקום ה-17, אף על פי שלא נכנס למצעד השבועי של אותה התחנה.

== וידאו קליפ ==
ל"נמס ממך" לא הופק וידאו קליפ רשמי, אולם ב-27 בינואר 2013 פורסם אודיו שלו בערוץ היוטיוב הרשמי של אדם. נכון לאוגוסט 2022 צבר הסרטון למעלה מ-2.8 מיליון צפיות.

== מיקומי שיא ==

== גרסת כיסוי ==
בשנת 2014 השיר בוצע על ידי איזי, האולטראס, נאור אורמיה וענבל ביבי כחלק מפרויקט הסופרגרופ.

== הערות שוליים ==

קטגוריה:שירי עומר אדם
קטגוריה:שירים בעברית
קטגוריה:שירים שנכתבו על ידי דורון מדלי
קטגוריה:שירים שהולחנו על ידי יוני רועה
קטגוריה:שירים שהופקו על ידי תמיר צור
מוטי אמישה

מוטי אמישה (נולד ב-1964) הוא כדורסלן עבר ישראלי ששיחק במרבית הקרירה בהפועל חיפה.

==ביוגרפיה==
אמישה גדל בחיפה כבן למשפחת כדורסלנים כשגם אחיו קורן וליאור היו שחקני כדורסל מקצוענים. בניגוד לאחיו ששיחקו במכבי חיפה, אמישה הצטרף למחלקת הכדורסל של הפועל חיפה, במדיה העפיל פעמים לגמר הליגה לנוער, בעונת 1981/82 אז הפסידה הקבוצה למכבי רמת גן, אז קלע 18 נק', ועונה לאחר מכן כאשר זכתה הקבוצה באליפות לאחר ניצחון על הפועל ירושלים אז סיים כקלע המוביל עם 28 נק'. באותה השנה זומן אמישה לנבחרת ישראל עד גיל 16 לאליפות אירופה שהתקיימה ביוון, במשחק השיא שלו הוביל את הנבחרת לניצחון חריג על נבחרת יוגוסלביה כאשר קלע 37 נק' והיה לקלע השני במשחק לאחר דראז'ן פטרוביץ' היוגוסלבי שקלע 42 נק'.

את הופעת הבכורה בקבוצה הבוגרת של חיפה עשה בעונת 1980/1981 בהפסד להפועל רמת גן בה לא קלע נק', את נק' הבכורה (4) קלע בעונת 1981/1982 בהפסד לבית"ר תל אביב, בסיום העונה זומן לנבחרת עד גיל 18 לאליפות אירופה אך לא הרבה לקלוע והעמיד ממוצע של 4.3 נק' ב-7 משחקים. אמישה המשיך לשחק בחיפה עד לסיום עונת עונת 1985/1986 כולל תקופת השאלה קצרה במכבי כרמיאל מהליגה הארצית, אך עם כניסת הקבוצה להליכי פירוק עזב את חיפה, אז גם נרשם ללימודים בטכניון ועבר לשחק בליגה השנייה במכבי קריית מוצקין לליגה הבכירה שב בעונת 1989/1990, עם מוצקין שעלתה מהליגה השנייה. בעונת 1993/94 חתם במכבי חיפה מהליגה השנייה.

==חיים אישים==
מאז 1999 משמש אמישה מנהל באמדוקס ומתגורר במאסטריכט שבהולנד. אמישה אב ל-3.

==הערות שוליים==

קטגוריה:כדורסלני הפועל חיפה
קטגוריה:כדורסלני מכבי חיפה
קטגוריה:כדורסלני מכבי קריית מוצקין
קטגוריה:בוגרי בסמ"ת
קטגוריה:בוגרי הטכניון - מכון טכנולוגי לישראל
קטגוריה:ישראלים שנולדו ב-1964
נקודת ניואל

נקודת ניואל או נקודת ניוול או ניואל פוינט (באנגלית: Newell Point) היא לשון יבשה סלעית המהווה את הקצה הצפון מזרחי של האי רוברט באיי שטלנד הדרומיים, שבאנטארקטיקה; כמו כן נקודת ניואל היא נקודת הכניסה הצפונית-מערבית של מצר נלסון.

נקודת ניואל ממוקמת 5.27 קילומטרים מזרחית - דרום-מזרחית מנקודת קתרינה;

נקודת ניואל ממוקמת 2.7 קילומטרים ממזרח לנקודת לברנוב;

נקודת ניואל ממוקמת 950 מטרים מזרחית - דרום-מזרחית מהאי טאטול;

נקודת ניואל ממוקמת 1.07 קילומטרים דרומית - דרום-מזרחית מסלעי ליאנטור;

נקודת ניואל ממוקמת 3.85 קילומטרים דרומית-מערבית מסלעי ליברטי;

נקודת ניואל ממוקמת 14.8 קילומטרים מערבית - דרום-מערבית מנקודת הרמוני שבאי נלסון;

נקודת ניואל ממוקמת 10.67 קילומטרים צפונית-מערבית מנקודת קיצ'ן;

נקודת ניואל ממוקמת 8.11 קילומטרים צפונית-מערבית מנקודת סמירננסקי;

ו-נקודת ניואל ממוקמת 4.22 קילומטרים צפונית-מערבית מנקודת אוגרצ'ין.

== היסטוריה ==
=== גילוי ומיפוי הנקודה ===

הנקודה מופתה לראשונה בשנת 1935 על ידי אנשי חקירות דיסקברי (Discovery Investigations), מהאונייה דיסקברי II (Discovery II). במפות אלה נקודת ניואל מופיעה כחלקו של האי טאטול הסמוך. באותה עת היה האי טאטול מקושר לאי רוברט במדף קרח, ורק לאחר נסיגתו, הפכו האיים לשני איים נפרדים.

הנקודה מופתה שוב בשנת 2009, על ידי סוקרים בולגרים.

ניואל
את אהבתי

את אהבתי הוא המיני-אלבום הראשון של הזמרת הישראלית גילה אדרי. את האלבום הוציאה בשנת 1964 לאור חברת התקליטים התקליט חיפה, בניהולו של דב זעירא. הוא פורסם כשאדרי הייתה בת 17 בלבד. הרצועות שנכללו בו היו גרסאות כיסוי: "את אהבתי" גרסת כיסוי ל-"I'm Saving My Love", "למה" גרסת כיסוי ל-"The End of the World", "לאבד אותך" פורסם במקור על ידי ברנדה לי כ-"Losing You" ו"היה שלי" הוא גרסה של "Be My Baby" מאת הרונטס. "את אהבתי" פורסם בפורמט תקליט בגודל שבעה אינצ'ים.

== רשימת רצועות ==

== הערות שוליים ==

קטגוריה:מיני-אלבומי בכורה מ-1964
קטגוריה:אלבומי גילה אדרי
קטגוריה:אלבומי חברת התקליט חיפה
ריצ'רד הורטון

ריצ'רד צ'ארלס הורטון (נולד ב-9 בדצמבר 1961) הוא העורך הראשי של כתב העת הרפואי לאנסט.

==קורות חיים==
הורטון נולד בלונדון, אנגליה, בילדותו למד בבית הספר התיכון בבריסטול. ב-1986 סיים לימודי תואר בפיזיוליגיה וברפואה באוניברסיטת ברמינגהאם

.

לאחר סיום ההתמחות ברפואה הצטרף הורטון למחלקת הכבד בבית החולים Royal Free Hospital בלונדון. ב-1990 התמנה הורטון לעורך עוזר בלאנסט, ב-1993 עבר לניו יורק כעורך כתב העת בצפון אמריקה, שנתיים לאחר מכן חזר הורטון לבריטניה כדי לשמש כעורך ראשי.

הורטון היה הנשיא הראשון של האיגוד העולמי של עורכים רפואיים ונשיא לשעבר של מועצת עורכי המדע (cse).

הורטון היה בעל טור רפואי בעיתון The Observer, כתב עבור מוסף התרבות של הטיימס ועבור The New York Review of Books. ב-2003 פרסם את ספרו Second Opinion: Doctors, Diseases and Decisions in Modern Medicine שעוסק במחלוקות ברפואה המודרנית. ב-2005, כחבר בצוות עבודה מטעם הקולג' המלכותי לרופאים, הוא היה הכותב הראשי של הדו"ח שלהם על עתיד המקצועיות הרפואית, "Doctors in Society".

ב-1998 הורטון פרסם מאמר שקרי שנכתב על ידי אנדרו ווייקפילד שהראה שחיסונים יכולים לגרום לאוטיזם. הפרסום גרם לירידה חדה בחיסונים באירופה ואמריקה, ארגון הבריאות העולמי מייחס למאמר זה את התפרצות החצבת ב-2008 ו-2009. ב-2010 לאחר ביקורת רבה חזר בו הורטון מפרסום המאמר.

== Open Letter to the People of Gaza ==

בשנת 2014, בזמן מבצע צוק איתן, פרסם הלאנסט מכתב בשם "Open Letter to the People of Gaza" שבו יצאו 24 רופאים מאירופה נגד פשעי מלחמה של ישראל.

== תארים ופרסים ==
הורטון הוא פרופסור לשם כבוד מבית הספר להיגיינה ורפואה טרופית בלונדון, הקולג' האוניברסיטאי של לונדון ואוניברסיטת אוסלו. בנוסף הוא קיבל תואר דוקטור לרפואה לשם כבוד מאוניברסיטת ברמינגהאם ואוניברסיטת אומאה בשוודיה.

ב־2019 זכה הורטון בפרס Roux על הישגיו כאחד "המשפיעים ביותר בעולם על בריאות האוכלוסייה".

== חיים אישיים ==
בשנת 1998 התחתן הורטון עם רופאת הילדים אינגריד יוהנה וולף, הם התגרשו ב-2017. יש להם בת אחת<ref></ref>. הורטון חולה במלנומה משלב 4<ref></ref>.

==קישורים חיצוניים==

* [https://els-jbs-prod-cdn.jbs.elsevierhealth.com/pb-assets/Lancet/stories/series/israel/translations/series_paper5_hebrew-1493906307897.pdf מאמר] בעברית על מערכת הבריאות הישראלית שנכתב על ידי הורטון וקרל סקורצקי.
* [https://twitter.com/richardhorton1 חשבון הטוויטר] של ריצ'רד הורטון.

== הערות שוליים ==

קטגוריה:עורכי כתבי עת
קטגוריה:רופאים בריטים
קטגוריה:בוגרי אוניברסיטת ברמינגהאם
קטגוריה:בעלי טור
קטגוריה:בריטים שנולדו ב-1961
יקירי (מיני-אלבום)

יקירי הוא המיני-אלבום השני של הזמרת הישראלית גילה אדרי. את האלבום הוציאה בשנת 1965 לאור חברת התקליטים התקליט חיפה, בניהולו של דב זעירא. הוא פורסם כשאדרי הייתה בת 18 בלבד. כל שיריו, פרט למוביל, היו גרסות כיסוי: "בוא אליי" גרסת כיסוי ל-"Come to Me" של יולי גראנט, "עוד דקה אחת" ל-"My Boy Lollipop" של מילי סמול ו"אמור לה" ל-"Tell Him" של אקסיטרס.

== רשימת רצועות ==

== הערות שוליים ==

קטגוריה:מיני-אלבומים מ-1965
קטגוריה:אלבומי גילה אדרי
קטגוריה:אלבומי חברת התקליט חיפה
הנשיקה הראשונה

הנשיקה הראשונה הוא אלבום הבכורה של הזמרת הישראלית גילה אדרי. הוא פורסם בשנת 1965 בהוצאת התקליט חיפה, לאחר שני מיני-אלבומים בשם "את אהבתי" ו"יקירי". פרט ל"הנשיקה הראשונה" (מילים: אברהם בן זאב, לחן: אילן נובקוביץ'), "יקירי", "מכל רגשותיי" ו"עשר ורבע בערב" (מילים ולחן: חיים קינן) כל רצועות האלבום הן גרסאות כיסוי לשירים בין-לאומיים, בעיקר מז'אנר השאנסון הצרפתי ומהג'אז האמריקאי.

== רשימת רצועות ==

== הערות שוליים ==

קטגוריה:אלבומי בכורה מ-1965
קטגוריה:אלבומי גילה אדרי
קטגוריה:אלבומים בעברית
קטגוריה:אלבומי חברת התקליט חיפה
שפת מין

מין (בסינית מפושטת: 闽语, בפין-יין: Mǐnyǔ) היא קבוצה רחבה של שפות סיניות המדוברות על ידי כ-30 מיליון תושבים במחוז פוג'יין וכן על ידי צאצאיהם של מתיישבים דוברי מין בחצי האי לייג'ואו והאינאן.<ref></ref> השם נגזר מנהר המין הזורם בפוג'יאן, והפך גם לשם המקוצר של מחוז פוג'יאן. דיאלקטים של מין אינם מובנים הדדית זה עבור זה (כלומר: דוברי ניב אחד לא בהכרח מסוגלים להבין דוברי ניבים אחרים) וגם לא עם כל שפה סינית אחרת (כגון מנדרינית, קנטונזית או וו). קבוצת מין היא קבוצת השפות השנייה הכי מדוברת בסין, אחרי השפות המנדריניות.

ישנם דוברי מין רבים בפזורה הסינית בדרום-מזרח אסיה. הניב המדובר ביותר של מין מחוץ לפוג'יאן הוא ניב מין נאן, המכונה גם מין דרומי וטאיוונית-הוקיין.

==קישורים חיצוניים==

== הערות שוליים ==

קטגוריה:שפות סיניות
גביע אוקיאניה לאומות 1996

גביע אוקיאניה לאומות 1996 היה הטורניר השלישי של גביע אוקיאניה לאומות, והראשון מזה 16 שנים. בטורניר השתתפו ארבע נבחרות, ששיחקו במתכונת נוקאאוט בשיטת בית-חוץ.

נבחרת אוסטרליה זכתה בתואר בפעם השנייה בתולדותיה, לאחר שגברה בצמד משחקי הגמר על , 6–0 במשחק הראשון ו-5–0 במשחק הגומלין. בעקבות הזכייה, זכתה אוסטרליה לייצג את התאחדות אוקיאניה בגביע הקונפדרציות 1997.

== מוקדמות ==
טרם הטורניר, שתי הנבחרות המובילות בדירוג פיפ"א מתוך הנבחרות החברות בקונפדרציית הכדורגל של אוקיאניה היו ו, והן העפילו אוטומטית למפגש ביניהן בחצי הגמר. יתר הנבחרות שיחקו בטורנירי גביע מלנזיה וגביע פולינזיה, והזוכה בכל טורניר העפילה לחצי הגמר השני.

=== גביע מלנזיה 1994 ===
הטורניר התקיים באיי שלמה. הנבחרת המארחת, , זכתה בטורניר עם מאזן מושלם של ארבעה ניצחונות והעפילה לחצי הגמר.

=== גביע פולינזיה 1994 ===
הטורניר התקיים בסמואה המערבית. זכתה בטורניר במאזן מושלם של שלושה ניצחונות והעפילה לחצי הגמר.

== שלב הגמר ==

=== חצי הגמר ===

----

=== גמר ===

קטגוריה:גביע אוקיאניה לאומות
קטגוריה:תחרויות כדורגל ב-1996
ראש המטה הכללי (סלובניה)

ראש המטה הכללי (בסלובנית: Načelnik Generalštaba) הוא הדרג הפיקודי העליון בכוחות המזוינים של סלובניה. הוא כפוף לשר ההגנה והוא היועץ הצבאי הישיר של ממשלת סלובניה. מקביל לתפקיד הרמטכ"ל בצה"ל. רמטכ"ל הצבא הסלובני נבחר בידי שר ההגנה ומועבר לאישור בממשלה. כהונת הרמטכ"ל אינה מוגבלת בזמן.

תפקיד רמטכ"ל הצבא הסלובני נוצר ב-1990 בעקבות הכרזת העצמאות של סלובניה. ב-28 בנובמבר 2018 מונתה אלנקה ארמנץ לתפקיד הרמטכ"ל, והפכה בכך לאשה הראשונה בתולדות המדינות החברות בנאט"ו שהגיעה לתפקיד זה.

==רשימת ראשי המטה הכללי==
{| class="wikitable"
|-
! width="190" | דיוקן
! width="210" | שם
! width="120" | תחילת כהונה
! width="120" | סיום כהונה
|-
| 105x105 פיקסלים || יאנז סלאפר || 28 בספטמבר 1990 || 15 במאי 1993
|-
| 105x105 פיקסלים || אלבין גוטמן || 15 במאי 1993 || 9 באפריל 1998
|-
| 105x105 פיקסלים || איזטוק פודברגר || 9 באפריל 1998 || 1 במרץ 2001
|-
| 105x105 פיקסלים || לדיסלב ליפיץ' || 1 במרץ 2001 || 1 ביוני 2006
|-
| 105x105 פיקסלים || אלבין גוטמן || 1 ביוני 2006 || 1 במאי 2009
|-
| 105x105 פיקסלים || אלויז שטיינר || 1 במאי 2009 || 27 בפברואר 2012
|-
| 105x105 פיקסלים || דובראן בוז'יץ' || 27 בפברואר 2012 || 12 באוקטובר 2014
|-
| 105x105 פיקסלים || אנדריי אוסטרמן || 12 באוקטובר 2014 || 22 בפברואר 2018
|-
| 105x105 פיקסלים || אלן גדר || 22 בפברואר 2018 || 28 בנובמבר 2018
|-
| 105x105 פיקסלים || אלנקה ארמנץ || 28 בנובמבר 2018 || 14 במרץ 2020
|-
| 105x105 פיקסלים || רוברט גלאוואש || 14 במרץ 2020 || מכהן
|}

==קישורים חיצוניים==
* 

* [https://www.slovenskavojska.si/o-vojski/kdo-je-kdo/nacelnik-generalstaba/ מידע באתר משרד ההגנה]

קטגוריה:מפקדי צבאות סדירים בעת החדשה
קטגוריה:סלובניה: צבא וביטחון
יחזקאל איישישקין

הרב יחזקאל איישישקין (תרכ"ו, 1866<ref>בספר דור רבניו וסופריו חלק ו עמ' 12 נכתב שנולד בו' אלול תרכ"ג. אולם לפי קברו ותעודת הפטירה הרשמית שלו, נולד רק בתרכ"ו</ref> – ט' אלול תרצ"ה, 1935) רב העיירה יאשון שבליטא, ולאחר שהיגר לארצות הברית כיהן כרב קהילות מגן אברהם ובית דוד בדטרויט וראש ישיבת "נחל יצחק". מרבני תנועת המזרחי.

== חייו ==
נולד ב-1866 בעיירה איישישאק שבפולין להוריו מאיר וחסיא רחל. למד בעירו אצל רב המקום, הרב טורצר. לאחר נישואיו עבר ללמוד בוולוז'ין ובקובנה, ונסמך לרבנות על ידי הנצי"ב והרב יצחק אלחנן ספקטור.<ref></ref>

בשנת תרנ"ד מונה לכהן כרבה של העיירה יאשון, שם כיהן כ-4 שנים.

ב-תרס"ג היגר לארצות הברית, בסביבות תרס"ה מונה לכהן כרב קהילת "בית דוד" בדטרויט, והיה הרב השני לכהן בעיר, לאחר הרב אהרן מרדכי אשינסקי, ומרבני העיר הבולטים.<ref></ref>

בשנת תרפ"ד התמנה לכהן כרבה של קהילת מגן אברהם בעיר, תפקיד בו כיהן עד מותו.<ref></ref>

נישא לשרה (זמואינסקי) ונולדו להם חמישה ילדים.

נפטר ב-1935 בדטרויט.

== פועלו ==
היה מרבני המזרחי הבולטים בדטרויט<ref></ref><ref></ref>.

כתב את הספר "מראה יחזקאל" (הוצאת וילנא תרנ"ה). בספר, הרב אשישקין מתאר את מצבם הרע של עם ישראל בגלות ומשבח את עמידתם האיתנה:

כמו כן, בשנת תרפ"א הוציא ספר נוסף בשם דבר יחזקאל שמכיל דרושים ושאלות ותשובות ובעניינים שונים. בספר, הרב אשישקין פותח בדרשות ומסיים בשאלות ותשובות בהלכה על פי אגדת התלמוד בבא קמא דף ס', שם רבי יצחק נפחא התחיל לדרוש באגדה וסיים בהלכה<ref>מתוך הקדמת הספר</ref>. הספר יצא בשנה בה נפטרו שני הוריו והוקדש להם. פרסם מאמרים בכתבי עת תורניים לאורך השנים, בהם הבאר, המאסף, יגדיל תורה, הפרדס ועוד.<ref></ref><ref></ref>

== קישורים חיצוניים ==
* [https://hebrewbooks.org/34007 מראה יחזקאל,יחזקאל בן מאיר - וילנא תרנ"ה] באתר hebrewbooks.
* [https://hebrewbooks.org/2863 דבר יחזקאל, יחזקאל אשישקין - דטרויט תרפ"א] באתר hebrewbooks.
* [https://www.findagrave.com/memorial/90718801/ezekiel-aishiskin תמונתו ותמונת קברו], באתר find a grave
* [https://kevarim.com/rabbi-yechezkel-ezekiel-aishiskin/ Rabbi Yechezkel Aishiskin], באתר kevarim.com קברי צדיקים באמריקה

== הערות שוליים ==

קטגוריה:ילידי 1867
קטגוריה:נפטרים ב-1935
רוברט גלאוואש

רוברט גלאוואש (בסלובנית: Robert Glavaš; נולד ב-1962) הוא גנרל סלובני המשמש כראש המטה הכללי של הכוחות המזוינים של סלובניה.

==ביוגרפיה==
גלאוואש נולד ב-1962 ולמד בפקולטה ללימודים ימיים באוניברסיטת ליובליאנה. ב-1982 הוא התגייס לצבא יוגוסלביה. לאחר שסלובניה הכריזה על עצמאות מיוגוסלביה, גלאוואש הצטרף לצבא הסלובני והשתתף במלחמת עשרת הימים. לאחר המלחמה מונה למפקד בריגדת הרגלים ה-1.

ב-14 במרץ 2020 פוטרה מתפקידה הרמטכ"לית אלנקה ארמנץ בידי ראש הממשלה יאנז יאנשה, וגלאוואש מונה לממלא מקומה הזמני. ב-20 באפריל הפך המינוי שלו לקבוע, ובהתאם לכך הוא הועלה לדרגת גנרל מאיור.

==קישורים חיצוניים==

* [https://www.slovenskavojska.si/en/translate-to-english-o-vojski/who-is-who/translate-to-english-nacelnik-generalstaba רוברט גלאוואש] באתר הצבא הסלובני
* [https://www.gov.si/en/state-authorities/bodies-within-ministries/general-staff-of-the-slovenian-armed-forces/about-general-staff-of-the-slovenian-armed-forces/brigadir-robert-glavas/ רוברט גלאוואש] באתר ממשלת סלובניה

==הערות שוליים==

קטגוריה:אנשי צבא יוגוסלבים
קטגוריה:מפקדי צבאות סדירים בעת החדשה: אישים
קטגוריה:גנרלים סלובנים
קטגוריה:סלובנים שנולדו ב-1962